Julkiset hankinnat

Julkinen hankinta tarkoittaa menettelyä, jossa julkisyhteisö eli hankintayksikkö hankkii tarvitsemiaan tavaroita, palveluita tai rakennusurakoita.Määttä, Voutilainen 2017, s. 19 Hankinnalla tarkoitetaan tavaroiden ja palveluiden ostamista, vuokraamista ja urakalla teettämistä, kun taas hankinnan julkisuus viittaa hankintamenettelyn julkisuuteen, julkisten varojen käyttöön sekä julkisen vallan toimenpiteisiin julkisten palveluiden tuotannossa.Määttä, Voutilainen 2017, s. 21Eskola, Kiviniemi, Krakau, Ruohoniemi 2017, s. 44 Julkisen hankinnan erottaa valtiontuesta se, että julkinen hankinta on vastikkeellinen ja valtiontuki vastikkeeton.Määttä, Voutilainen 2017, s. 25

Oikeudellisessa systematiikassa julkiset hankinnat sijoittuvat julkis- ja yksityisoikeuden leikkauspisteeseen. Niitä koskevat samaan aikaan sekä julkisoikeudelliset että yksityisoikeudelliset säännökset, eikä kaikkea niitä koskevaa sääntelyä voida sijoittaa joko julkis- tai yksityisoikeuden alaan, vaan siinä on piirteitä kummastakin.Määttä, Voutilainen 2017, s. 48

 Taloudellinen vaikutus 
Julkiset hankinnat ovat merkittäviä kansantalouden kannalta. Vuonna 2023 julkiset hankinnat olivat Suomessa noin 38 miljardia euroa. EU:n jäsenmaat käyttävät vuosittain noin 2 biljoonaa euroa julkisiin hankintoihin, mikä on lähes 14 prosenttia EU:n bruttokansantuotteesta.

 Sääntely 
EU:ssa julkisissa hankinnoissa noudatetaan menettelytapoja, joista on säädetty hankintadirektiivein sekä kunkin maan omalla lainsäädännöllä. Suomessa on hankintalaki. Hankintalain tavoitteena on julkisten varojen käytön tehostaminen, laadukkaiden, innovatiivisten ja kestävien hankintojen edistäminen sekä turvata yritysten ja muiden yhteisöjen tasapuoliset osallistumismahdollisuudet julkisiin hankintoihin.Eskola, Kiviniemi, Krakau, Ruohoniemi 2017, s. 23 Julkisten hankintojen sääntely perustuu Euroopan unionin sisämarkkinaoikeuteen.Määttä, Voutilainen 2017, s. 42–43

 Lähteet 



 Viitteet 

 Kirjallisuutta 


 Aiheesta muualla 
Työ- ja elinkeinoministeriö
Edilex teema: Julkiset hankinnat 
Julkiset hankinnat -lehti sähköisessä muodossa
Julkisten hankintojen seurantapalvelu Credita

*